# Fayçal Fajr

Fayçal Fajr (Rouen, 1 d'agost de 1988) és un futbolista professional francès d'origen marroquí que juga com a migcampista per l'Stade Malherbe Caen. Representa internacionalment la selecció de futbol del Marroc.

## Carrera esportiva
### Inicis

Fajr va començar la seva carrera al club amateur local Sottevillais Cheminots. El 2000, va ingressar al planter del club professional Le Havre AC. Després de tres anys, fou descartat, al·legant que no complia els requisits psicològics per fer carrera futbolística. A continuació, va tornar al seu lloc d'origen, i fitxà pel FC Rouen. Fajr va passar dos anys al club, i el 2005, va signar contracte amb el CMS Oissel. Amb l'Oissel, va jugar al Championnat de France amateur 2, la cinquena divisió del futbol francès.
Després de dues temporades al primer equip de l'Oissel, el 2008, Fajr va pujar una divisió en signar per l'Étoile Fréjus Saint-Raphaël, llavors conegut com a ES Fréjus. En la seva primera temporada amb el club, va jugar 29 partits, en els quals marcà quatre gols. El Fréjus va acabar segon al seu grup, però a causa de diverses sancions imposades per la Direction Nationale du Contrôle de Gestion a alguns clubs del Championnat National, el club va obtenir plaça a la tercera divisió. Tot i que havia jugat bàsicament com a suplent en la seva temporada inaugural amb el club, Fajr va esdevenir titular en la primera temporada a la divisió National. Va jugar 29 partits de lliga, i el Fréjus va acabar en mitja taula. A la seva darrera temporada al club, Fajr era el principal creador de joc de l'equip. Va fer el seu rècord d'aparicions (34) i gols (8). El Fréjus va acabar la temporada en sisè lloc.

### Caen

Després de la seva reeixida temporada amb el Fréjus, Fajr es va vincular a diversos clubs professional, com ara l'OGC Nice, el Dijon, el RC Lens, o el Reims. El 18 de juliol de 2011, es va confirmar que fitxaria pel Caen, de la Ligue 1, amb un contracte de 3 anys. El traspàs es va completar l'endemà. Fajr va obtenir el dorsal 29 i va debutar amb el seu nou club el 28 d'agost, en partit de lliga contra el Stade Rennais FC. Tres dies després, en un partit de Coupe de la Ligue contra el Brest, va marcar el seu primer gol pel Caen en una victòria per 3–2. El Caen va descendir a la Ligue 2 en la seva primera temporada, però ell va ajudar a recuperar la categoria dues temporades després. A la temporada 2013–14, va marcar 8 gols en lliga, en 35 partits, i el Caen ascendí novament a la Ligue 1.

### Lliga espanyola

El 24 de juny de 2014, Fajr va fitxar per l'Elx CF. Hi va debutar el 24 d'agost, entrant com a suplent de Ferran Corominas en una derrota per 0–3 fora de casa contra el FC Barcelona.
El 6 d'agost de 2015 Fajr fou cedit al Deportivo de La Coruña, per un any. Per la temporada 2016–17, va signar-hi un contracte permanent.
El 20 de juliol de 2017, Fajr va signar contracte per dos anys amb el Getafe CF, encara a la primera divisió espanyola.

### Retorn al Caen

El 3 d'agost de 2018, després de quatre anys a La Liga, Fajr va retornar al seu antic club, el Caen.

## Internacional

Tot i que ha nascut i crescut a França, Fajr representa la selecció de futbol del Marroc. Va debutar-hi com a sènior en un partit de classificació per la Copa del Món de futbol de 2018 contra Guinea Equatorial, en un partit perdut per 1-0.

## Referències

* 1 2 3 4 5 6 «Fayçal Fajr: "L'EN du Maroc, j'y pense tous les jours"» (en francès). Maroc Football, 21-10-2011 [Consulta: 28 novembre 2011]. Arxivat 2011-12-01 a Wayback Machine. «Còpia arxivada». Arxivat de l'original el 2011-12-01. [Consulta: 23 febrer 2015].
* 1 2 «Fayçal Fajr: "C'est comme dans un rêve"» (en francès). Sportacaen, 19-07-2011 [Consulta: 28 novembre 2011]. Arxivat 2014-08-10 a Wayback Machine. «Còpia arxivada». Arxivat de l'original el 2014-08-10. [Consulta: 23 febrer 2015].
* ↑ «Fayçal Fajr pour 3 ans à Caen?» (en francès). Normandie, 18-07-2011 [Consulta: 28 novembre 2011].
* ↑ «Fayçal Fajr est à Caen» (en francès). Sportacaen, 19-07-2011 [Consulta: 28 novembre 2011]. Arxivat 2016-03-04 a Wayback Machine. «Còpia arxivada». Arxivat de l'original el 2016-03-04. [Consulta: 23 febrer 2015].
* ↑ «Rennes v. Caen Match Report» (en francès). Ligue de Football Professionnel, 28-08-2011 [Consulta: 28 novembre 2011]. Arxivat 2012-07-15 at Archive.is «Còpia arxivada». Arxivat de l'original el 2012-07-15. [Consulta: 23 febrer 2015].
* ↑ «Caen v. Brest Match Report» (en francès). Ligue de Football Professionnel, 31-08-2011 [Consulta: 28 novembre 2011]. Arxivat 2012-09-16 a Wayback Machine. «Còpia arxivada». Arxivat de l'original el 2012-09-16. [Consulta: 23 febrer 2015].
* ↑ «Fayçal Fajr, primer fichaje del Elche para la nueva temporada» (en castellà). Web oficial de l'Elx CF, 24-06-2014 [Consulta: 25 juny 2014]. Arxivat 2014-06-27 a Wayback Machine. «Còpia arxivada». Arxivat de l'original el 2014-06-27. [Consulta: 23 febrer 2015].
* ↑ «Fayçal Fajr, nuevo jugador del Deportivo. "Si alguien no conoce al Dépor, no conoce el fútbol"» (en castellà). Web del Deportivo, 06-08-2015. [Consulta: 6 agost 2015].
* ↑ «Fayçal Fajr llega al Getafe» (en castellà). Getafe CF, 20-07-2017. [Consulta: 22 juliol 2017].
* ↑ «Fayçal Fajr revient à Caen» (en francès). L'Équipe, 03-08-2018.
* ↑ http://www.fifa.com/worldcup/matches/round=276420/match=300338635/index.html Arxivat 2017-06-11 a Wayback Machine.

## Enllaços externs

* Fitxa al web del Caen Arxivat 2014-07-30 a Wayback Machine.
* Fayçal Fajr, Estadístiques a la lliga francesa a LFP.fr (francès)
* Fayçal Fajr a L'Équipe Football (francès)